Myanmar

Myanmar (tunnetaan myös nimellä Burma) sijaitsee Kaakkois-Aasiassa. == Alueet == Myanmar jakautuu 7 osavaltioon ja on pinta-alaltaan kaksikertaa Suomen kokoinen. == Kaupungit == Naypyidaw (Entinen Pyinmana) — Nykyinen pääkaupunki, jonka rakennus alkoi 2005 ja jatkuu edelleen. Tyhjät, monikaistaiset tiet ovat toistaiseksi vielä suljettu turisteilta Bagan — Myanmarin vastine Angkor Watille. N. 10 kilometrin alueelta löytyy jopa 3300 pagodaa tai stupaa hajoamisen tai restauroinnin eri vaiheissa. Suurin osa majoittuksista ja majoituksista ovat läheisessä Nyaung-U:n kylässä, josta pyöräilet temppelialueelle vartissa, vuokraat hevoskärryt tai pyörätaksin. Bago (Entinen Pegu) — Kaupungi lähellä Yangonia, josta löytyy lukuisia buddhalaisille pyhiä kohteita Inle-järvi — Kuuluisa järven päälle rakennetuista kylistään. Järveä lähin keskittymä Nyaungshwe on viehättävä, pieni maalaiskaupunki, joissa lehmät ja vuohet kävelevät pääkaduilla. Paljon ravintoloita ja majataloja jokaiseen budjettiin. Hotellit Inle-järvellä huomattavasti kalliimmat. Vuokraa pyörä ja nauti järveä ympäröivästä maaseudusta, käy viinitilalla maistiaisilla tai vuokraa pitkähäntävene joka kiertelee järven temppelit ja kylät. Mandalay — Pohjois-Myanmarin talouskeskittymä, jota ympäröi moni entinen kuningaskunnan pääkaupunki nähtävyyksineen (Sagaing, Amarapura, Innwa). Kauppakeskukset keskittyvät rautatieaseman ympärille Mawlamyine (Entinen Moulmein - Joenrantakaupunki ylväällä temppelivuorella keskellä kaupunkia. Temppelivuorelta avautuvat upeat näkymät. Harvoja majoitusvaihtoehtoja tai oikeita ravintoloita, katuruokaa saatavilla Taunggyi — Kaupunki kultaisen kolmion ytimessä Yangon (Entinen Rangoon) — Talouskeskittymä, joka on kuuluisa pagodistaan ja siirtomaavallan aikaisista rakennuksista. Hektistä ja äänekästä keskustaa dominoivat intialaisten kasvot ja kaupankäyntitavat. Kuuluisimpiin kohteisiin kuuluu kultainen Shwedagon Pagoda ja Bogyoken markkinat (aitoja ja epäaitoja koruja, silkkihuiveja, jadea, vaatteita) == Muut kohteet == Kyaiktiyo — Kaupunki Golden Rock pagodan lähettyvillä == Ymmärrä == Myanmar on Aasian köyhin maa. === Ilmasto === == Tule == Rajanylitys Myanmariin pääsee tällä hetkellä maateitse ainoastaan Kiinasta, eli lentäminen Yangoniin tai Mandalayhin jää ainoaksi vaihtoehdoksi. Rajan voi myös ylittää Thaimaan puolelta Rangonista tai Mae Sotista (raja suljetaan ajoittain levottomuuksien ajaksi). Saapuessasi maateitse et kuitenkaan saa poistua kaupungin alueelta, joka estää sinua matkustelemasta muihin kohteisiin. Viisumi Myanmariin ei tällä hetkellä myönnetä turismi viisumeita (17.12.2021). Matkailuviranomaiset tiedottivat että rajat avautuvat 2022 tammi-helmikuussa, mutta ei vielä infoa minkä maalaisille ja millä viisumi vaatimuksila ja päteekö alla oleva aiempi käytäntö. Suomen kansalainen voi saada 28 päivän viisumin Myanmariin vaivatta Bangkokin suurlähetystöstä (lähin BTS Surasak). Viisumihakemukset jätetään Bangkokissa klo 09-12:00. Tarvitset oman passisi, 2 kpl värillistä passikuvaa vaalealla taustalla, kopion passistasi sekä täytetyn viisumianomuksen. Anomuksessa kysytään perinteisten henkilötietojen lisäksi isän koko nimeä, ammattia ("työtön" ei ole este viisumille, "toimittaja" voi olla), suunnitellun matkan pituutta, hotellin osoitetta Thaimaassa, hotellin osoitetta Myanmarissa ja kahta edellistä työpaikkaa sekä niiden kestoa. Viisumianomus käsitellään tavallisesti 2 päivässä, jolloin et tarvitse vahvistettuja hotellivarauksia tai lentolippua (2pv käsittelyaika maksaa 810 THB, 1pv 1000 THB). Voit tarvita hotellivarauksen, lentolipun tai pätevän syyn saman päivän express-viisumin saamiseen (1200 THB). Valmiin viisumin hakuaika 15:30-16:30 === Lentokoneella === Myanmariin pääsee helpoiten lentämällä Bangkokin tai Singaporen kautta. Myanmar Airways International [1] lentää Yangonin Bangkokista, Kuala Lumpurista, Hanoista, Siem Reapista, Phnom-Penhistä, Guangzhousta ja Singaporesta. Bangkok Airways [2] lentää Bangkokista Yangoniin. Thai Airways International [3] lentää Bangkokista Yangoniin. Malaysia Airlines [4] lentää Kuala Lumpurista Yangoniin. Silk Air [5] Lentää Yangonista Singaporeen. Jetstar [6], Lentää Yangonista Singaporeen. Vietnam Airlines [7] Lentää Hanoista Yangoniin. Air Asia [8] Lentää Bangkokista (Don Meung (DMK))ja Kuala Lumpurista (LCCT Airport) Yangoniin ja Bangokista Mandalayhin. Valtiollista Myanma Airwaysiä kannattaa välttää, sillä tämän kalusto on muita yhtiöitä vanhempaa ja voitot sujahtavat juntan taskuihin. == Liiku == Ulkomaalaiset saavat liikkua vain viranomaisten määräämillä alueilla ja yöpyä vain viranomaisluvan saaneissa majapaikoissa. Levottomuuksien seurauksena tiettyyn osavaltioon pääsy voidaan estää lyhyelläkin ajalla, esim. aiemmin turismille osittain avoinna ollut Rakhine on ollut suljettuna useaan otteeseen vuonna 2012. Joihinkin osavaltoihin pääsee ainoastaan osana järjestettyä kiertuetta, palkkaamalla oppaan tai pyytämällä valtiolta ennakkolupaa (ennakkoluvan hakemisessa auttavat esim. Yangonissa sijaitsevat, valtion auktorisoimat matkatoimistot ja mm Suomalais-omisteinen matkatoimisto [9] ). Ajantasaista tietoa liikkumisrajoituksista saat matkatoimistoilta tai valtion turisti-infosta (Myanmar Travels and Tours) sekä Suomen Yangonin suurlähetystön sivuilta [10] Avoimet alueet Osavaltoita, joissa turisti voi liikkua käytännössä vapaasti: Yangon Mandalay Pago / Bago Magwe / Magway Ayeyarwaddy Rajoitetut alueet Osavaltoita, joissa matkustaminen on ainakin osittain rajoitettua [11] [12]: pääkaupunki Naypyidaw Kachinin osavaltio (Putao, Naung Mon) Chinin osavaltio Kayahin savaltion Monin osavaltio Myit Kyee Narin osavaltio Rakhinen osavaltio (Mrauk-U, Sittwe) Tanintharin osavaltio Bussit: Busseilla liikkuminen on hidasta mutta aiempaa turvallisempaa, sillä useimmat turisteja palvelevat bussiyhtiöt käyttävät uutta, modernia kalustoa, joissa on puhtaat, säädettävät istuimet ja ilmastointi. Huomaa, että ilmastointia pidetään jäätävän kylmällä ja burmalaista komediaa huudatetaan televisiosta yömyöhään - korvatulpat ja paksut vaatteet tai peitto ovat aivan välttämättömät! Useimmat majatalot myyvät bussilippuja kohtuulliseen hintaan (esim. Bagan-Yangon $30, 10h; Yangon-Mawlamyine $23, 7,5h). Myös tiet yleisimpiin turistikohteisiin ovat parantuneet ja enää osittain monttuista rytkytystä, varaudu silti siirtymien kestävän paljon kauemmin kuin kilometriltä ajattelisi). Bussien aikataulut sijoittuvat lähes aina yön tunneille, jolloin saavut kohteeseesi kukonlaulun aikaan. Tämä ei ole ongelma, sillä majatalot tietävät tämän ja antavat sinun tehdä check-in:in jo aamusta ilman lisämaksua. Junat ovat buseihin verrattuna hitaampi vaihtoehto ja huonommassa kunnossa. Koe kuitenkin Yangonin "Circle Line" ($1)- kiskoilla heiluva, puupenkkinen junanvanhus matelee Yangonin ympäri, vaihtelevien esikaupunkialueiden läpi, kolmessa tunnissa. Polkupyörä vuokraus onnistuu useimmissa kaupungeissa, n. $3-5/pv (perinteisestä 24 tunnin vuokra-ajasta poiketen palautus on yleensä iltaan mennessä.) Polkupyörät ovat usein vanhoja, tarkasta jarrut ennalta. Moottoripyörä Mopovuokraamoita on vaikea löytää. Hotellien henkilökunta voi auttaa. Esim. Hpa-Anissa mopovuokra $5-15/pv. Isompia moottoripyöriä pidemmille seikkailuille tai päiväretkille voi vuokrata Mandalaysta, Baganista ja Yangonista [13] vaikkakin Yangonin kaupungissa moottoripyörällä ajaminen on kiellettyä. Vaeltaminen, bongaus ja valokuvaus Myanmarissa on paljon upeaa luontoa ja vuoristoista etnisten vähemmistökansojen asuttamia alueita. Lisää infoa löydät täältä [14] == Puhu == Englannilla pärjää turistikohteissa yllättän hyvin, hotelleissa henkilökunta puhuu englantia huomattavasti sujuvammin kuin vaikkapa Thaimaassa. Minglaba(r) = Hei / Päivää Chei-zu tin-bar-te = Kiitos == Osta == Osta palveluita ja tuotteita vaihtelevasti eri kapupungeista ja kauppiailta, jolla varmistat turistidollareiden valuvan tasaisemmin paikallisille. Vältä antamasta lapsille rahaa tai tavarapalkkioita, muutoin turistikohteisiin syntyy kerjääviä lapsilaumoja. Parempi tapa auttaa on lahjoittaa rahaa/tavaraa kouluihin tai aikuisille. === Valuutanvaihto === Valuuttana maassa toimii pienehköihin ostoksiin paikallinen valuutta Myanmarin Kyat ja hotelleihin yms. yhdysvaltain dollarit. Rahaa kannattaa vaihtaa jo lentokentällä Yangonissa, koska kurssi on kilpailukykyinen ja säästyt ylimääräiseltä vaivalta. 1USD vastaa n. 1780 Kyatia (17.12.2021). Paikallisen valuutan arvo US dollariin nähden on laskenut paljon vuoden 2021 aikana. Parhaimman kurssin saat 100USD seteleillä. Huomioi, että setelien tulee olla uusia ja hyväkuntoisia (ei taitoksia, repeymiä jne.) tai niitä ei mitä luultavimmin suostuta vaihtamaan. Maassa pankkiautomaatteja, joissa voi käyttää kansainvälisiä kortteja, mutta käteisnostojen määrä on rajoitettu. === Hintataso === Hintataso on muuhun Kaakkois-Aasiaan nähden kallis, ja etenkin majoituksesta tulee varautua maksamaan paljon (yli 20USD huone). == Syö == Myanmarissa ruoka on harmittavan usein keskinkertaista mutta annokset ovat valtavia (riittävät jaettaviksi). Katukeittiöistä löydät parhaimmat ja aidoimmat curryt ja maut alle $1, joskin harvassa on ruokalistaa ja hygienian taso voi olla arveluttava. Kuten Aasiassa yleensä, ruoan perusjalka muodotuu riisistä tai nuudelista. Lahpet thouk - Fermentoitua salaattia teelehdistä, sisältää lisäksi mm. kylmää riisiä, pähkinöitä, seesaminsiemeniä ja tomaattia. Erikoinen, öljyisen lantainen maku, tuo mieleen maté teen Intialinen ruoka - vaikka Burman hallitus ajoi kauan sitten suurimman osan maan intialaisväestöstä ulos, etenkin Yangonissa ja Mandalayssa on edelleen hyvää intialaisruokaa tarjolla Paistettut lasinuudelit/vermicelli - Turvallinen perusvalinta Aamupala kuuluu useimpien hotellien ja majatalojen hintaan (tyypillisesti paahtoleipä hillolla, hedelmiä, paistettu muna, teetä/kahvia) == Juo == Vesijohtovesi ei ole juomakelposta. Myanmarista voit ostaa tuttuja ylikansallisia juomabrändejä (Coca-Cola, Mirinda) n. $1 siinä missä paikalliset limsabrändit maksavat murto-osan (mm. Star-cola, Blue Mountain Orange). Myanmarilla on myös omia lager-olutbrändejä (Dagon, Myanmar, Mandalay). Useimmat ravintolat tarjoavat asiakkailleen vihreää teetä ilmaiseksi. == Nuku == Myanmarissa on paljon majoitusvaihtoehtoja. Airbnb ei ole virallisesti sallittua eikä myöskään homestay koti majoitukset suurimmassa osassa maata. Löydät runsaasti pieniä ja idyllisiä yksityls omistuksessa olevia hotelleja sekä majataloja ympärimaata. == Opiskele == Useat Suomalaiset opiskelijat ovat tulleet Yangoniin opiskelemaan Burman kieltä UFL kouluun. (University of Foreign Languages) Koulutuksen taso kansainvälisesti on paljon alempi Myanmarissa mistä johtuen monet paikalliset lähtevät hakemaan korkeakoulut tutkinnot ulkomailta. == Työskentele == == Pysy turvassa == Vaikka uutisissa kuuleekin joskus levottomuuksista, ne sijaitsevat kaukana alueilla joihin ei päästetä ulkomaalaisia. Myanmar on itse asiassa maailman turvallisimpia maita matkailijoille. Kaupungeilla voi kävellä öisin ja päivin ilman että tarvitsee ikinä pelätä varkaita, väkivaltaa tai edes huijareita. Tähän vaikuttaa maan vahvasti buddhalainen kulttuuri, ja myös vallassa oleva sotilashallinto, joka rankaisee armotta kansalaisia pienimmästäkin rikoksesta. Ulkomaalaista vastaan kohdistettu rikos tuo myös paljon ankaramman rangaistuksen kuin paikallista vastaan. Todennäköisyys joutua rikoksen kohteeksi Myanmarissa on äärimmäisen pieni, ja maassa voi huoleti kulkea ilman pienintäkään pelkoa. Myanmarissa tapahtuu tällä hetkellä paljon uudistuksia nopeaan tahtiin. Tästä huolimatta kannattaa pidättäytyä puhumasta arkaluontoisista aiheista, esim. demokratia, sotilashallinto, Aung San Suu Kyi, jne. Puhu näistä asioista vain jos paikallinen itse aloittaa keskustelun. Ulkomaalainen tuskin joutuu näistä vaikeuksiin, mutta jos sana kantautuu vääriin korviin, voi siitä olla paikalliselle kohtalokkaat seuraukset. == Pysy terveenä == Myanmariin matkatessa suositellaan erityisesti a-hepatiitti rokotetta! Myanmariin matkustamista varten tarvitset 2 covid rokotetta. == Kunnioita == == Ota yhteyttä == Embassy of Finland Nordic house, No.3, Pyay Road, 6 Miles, Hlaing Township YANGON MYANMAR === Vaihde === +95 1 751 3175 === Puhelin === +95 1 751 3459 +95 1 751 3627 +95 1 751 3740 === Internet === Internet on nykyään laajasti ja halvalla saatavissa Yangonissa, Mandalayssa ja Baganissa, mutta kuitenkin enemmän rajoitetusti muualla. Internettiin pääsy on hyvin hidasta ja monille sivuille ei pääse. Hinnat ovat noin 300 kyatia/tunti n. 0,20€ Yangoonissa, muualla 1000-3000 kyatia/tunti 0,74€-2,20€. Joissakin harvoissa hotelleissa on ilmainen internet. Matkoja Myanmariin Suomesta järjestää Mandala Travel [15], matkatoimisto Aventura sekä Discovery Dmc [16].